***”Mukavaa kun homma toimii ja hyödyttää itseäni. Laskut ovat aina onnistuneet keinolla millä hyvänsä ja ilmapiiri on ollut positiivinen.” -Oppilas  
  
”Opiskeleminen on helpompaa, kun on jonkun kanssa, joka on omaa ikäluokkaa lähempänä.” -Oppilas  
  
”Mentoritoiminta on auttanut minua huomattavasti. Olen hyvin kiitollinen.” -Oppilas  
  
”Kokemus on ollut myös itselle kehittävä. On positiivista kokea, että pystyy tukemaan ja tsemppaamaan nuorta kohti tavoitteitaan ja unelmiaan.” -Mentori  
  
”Mentorointityö on ylittänyt odotukseni kaikin tavoin. Kaiken hyödyllisten asioiden, kuten ihmissuhdetaitojen kehittymisen lisäksi työ oli palkitsevaa ja hauskaa.”   
-Mentori  
  
”Ei mitään hankaluuksia, päinvastoin. Ilman mentoria olisi ollut mahdollista, ettei poikamme olisi saanut peruskoulun päättötodistusta.” -Huoltaja  
  
”Aktiiviset ja vastuuntuntoiset mentoroitavat ja asialliset ja pätevät mentorit, hyvän työn tulokset näkyvät!” -Koulun henkilökunta***

**Mentori-toiminta**

**Imatran seudun Pelastakaa Lapset ry**

****

**Mentoritoimintaa on 9. luokkalaisen oppilaan ja 18-29 -vuotiaan mentori-nuoren välille, koko lukuvuoden ajaksi rakennettava mentorisuhde.**

****

**Tavoitteet:   
  
-Oppilaan yksilöllinen tukeminen haastavan oppiaineen opiskelussa**

**-Motivointi, rohkaisu**

**-Oppilaan omien voimavarojen tunnistaminen ja vahvistaminen**

**-Koulupudokkuuden ja syrjäytymisen ennaltaehkäisy**

**Imatran seudulla (Imatra, Ruokolahti, Rautjärvi) toimintaa ollut vuodesta 2012 lähtien.**

Oppilas



**Oppilaaksi voi hakea kuka tahansa   
9. luokkalainen, joka tarvitsee tukea jossakin peruskoulun oppiaineessa.**

**Tärkeintä on oppilaan oma motivaatio opiskeluun!**

**Oppilas ja mentori tapaavat koulun tiloissa ennen tai jälkeen koulupäivän, yleensä kerran viikossa. Oppilas ja mentori rakentavat yhdessä mentori-tuntien sisällön.**





**Käy katsomassa video:   
äänessä oppilaat ja mentorit!**  
<https://youtu.be/Oy3D260m2po>

**Yhteyshenkilöt:**  
Johanna Mäkinen p. 046 9216294  
s-posti:  
johannakaarina.makinen@gmail.com  
Tarja Miikki p. 040 137 9553

***Ilmaista oppilaalle   
sekä koululle***



 Mentori

**Mentoriksi voi hakea 18-29-vuotias nuori, jolla on osaamista jossakin peruskoulun oppiaineessa ja motivaatiota toimia oppilaan tukena.**



**Mentorit saavat:**

**-ryhmätyönohjausta**

**-työtodistuksen**

**- tuntipalkkaa + matkakorvaukset**